জেনি ইরানি
জামশেদ খুদাদাদ জেনি ইরানি (মারাঠি: जमशेद खुदादाद ईरानी; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জেকে ইরানি নামে পরিচিত জেনি ইরানি।